section_heading: Povijesna pozadina
paragraph_text: Kršćanstvo je 1549. godine u Japan donio isusovački misionar Sveti Franjo Ksaverski. Radijalno se šireći iz regije Nagasaki, nova vjera je pridobila mnoge, uključujući i mnoge daimyō feudalne vladare. Šogun Tojotomi Hidejoši je započeo, a Tokugava Iejasu je nastavio progon onih koji su se javno deklarirali kao kršćani. Nakon pobune kršćana regije Nagasaki, poznate kao Šimabara buna (1637.-'38.), službena opresija kršćanske vjere je kombinirana s politikom nacionalne izolacije, tzv. sakoku, što je potrajalo dva stoljeća. Krajem izolacione politike, tzv. bakumatsu, i Meiji obnovom i otvaranjem Japana, misionarske aktivnosti su obnovljene i brojna tajna kršćanska mjesta su isplivala. Katedrala Ōura iz 1864. godine je jedna od prvih crkava koje su izgrađene sljedećih godina.<ref>Dallas Finn, Meiji Revisited: The Sites of Victorian Japan, Weatherhill, 1995., str. 12. ISBN 0-8348-0288-0.